**PREDSTAVITEV DINARSKO-KRAŠKEGA SVETA**

**GOVORNI NASTOP-USTNA OCENA**

Pri družbi boš dobil **ustno oceno iz tvojega poznavanja dinarsko-kraškega sveta**, ki ga boš dokazal tako, da boš samostojno pripravil manjši plakat ali Power Point predstavitev in ga/jo nato tudi na kratko predstavil (cca. 5-10 min). **V pomoč sem ti pripravila spodnje točke**, ki naj bi jih na plakatu zajel. Lahko si tudi pomagaš z učbenikom in zvezkom. Pomembno je, da na plakatu ne bo veliko besedila, ampak ga boš raje podkrepil s svojimi risbami oz. slikami in glavne podatke povedal. Plakat naj bo napisan pregledno, lično in čitljivo.

**Ocena, ki jo boš dobil bo odvisna od:**

1. **VSEBINE, KI JO BOŠ NA PLAKATU OZ. PP-ju PREDSTAVIL (naj zajema vse spodaj naštete oporne točke)**
2. **IZGLEDA PLAKATA OZ. PP-ja (estetskost, lepe, dovolj velike črke, lepe risbe, razporejenost besedila, NE PREVEČ BESEDILA…)**
3. **SLIK IN RISB, KI JIH BOŠ IZDELAL IN FSKRBNO IZBRANIH OTOGRAFIJ ZA PP.**
4. **DODATNIH VPRAŠANJ, KI TI JIH BOM ZASTAVILA OB KONCU NASTOPA, ZATO MORAŠ ZELO DOBRO POZNATI VSO SNOV O DINARKO-KRAŠKEM SVETU IN NE SAMO TO, KI JO BOŠ PREDSTAVIL.**

**OPORNE TOČKE:**

1. DINARSKI SVET
2. **RELIEFNE OBLIKE** – **PLANOTE** IN **PODOLJA** (naštej jih)
3. **NASELJA** (kje so nastala, katera so večja naselja)
4. **NARAVNO BOGASTVO** DINARSKO-KRAŠKEGA SVETA
5. **ŽIVALI** DINARSKO-KRAŠKEGA SVETA
6. **ZNAČILNOSTI KRAŠKEGA SVETA**: ODSOTNOST POVRŠINSKIH VODA, APNENEC, NASTANEK KRAŠKIH POJAVOV,…..
7. **DEJAVNOSTI LJUDI** V DINARSKO-KRAŠKEM SVETU (nekoč, danes)
8. **VRSTE KRAŠKIH POJAVOV:**

a) **POVRŠINSKI** KRAŠKI POJAVI (ŠKRAPLJE, VRTAČE,UVALE, KRAŠKA POLJA-KRAŠKE REKE, KRAŠKA JEZERA,….)

b) **PODZEMNI** KRAŠKI POJAVI (BREZNA, JAME, VISEČI KAPNIKI –STALAKTITI, STOJEČI KAPNIKI – STALAGMITI, KAPNIŠKI STEBRI; ŽIVALI KRAŠKIH JAM,…)

1. **TURIZEM** KRAŠKEGA SVETA
2. **POSEBNOSTI BELE KRAJINE**
3. ŠE KAKŠNE **POSEBNOSTI, ZANIMIVOSTI**, KI BI JIH RAD POVEDAL.

**GOVORNI NASTOP**

Pripraviti moraš govorni nastop in se ga naučiti na pamet. Pri sestavi besedila za nastop bodi pozoren na naslednje:

* Skušaj sestaviti govorni nastop v takšnem vrstnem redu, kot je tudi razporejena snov na plakatu oz. PP-ju (da ne boš potem med predstavitvijo begal z enega konca plakata na drugega).
* V PP predstavitev ne vstavljaj videoposnetkov, da ne bo predstavitev predolga.
* Govorni nastop naj ima **uvod, jedro, zaključek.**
* V samem **uvodu** na kratko predstavi kje leži dinarsko-kraški svet in zakaj je za nas tako pomemben, v **glavnem delu** pa boš govoril o dinarsko-kraškem svetu (kot si dobil napisano na zgornjih navodilih za izdelavo plakata oz. PP-ja).
* V **zaključnem delu** lahko poveš kakšno zanimivost, ki si jo odkril tekom izdelave govornega nastopa ali kakšno tvojo misel, zaključek, zanimivo fotografijo, …..
* Ko se boš pripravljal na nastop, se moraš besedilo **naučiti prosto govoriti (na pamet),** ne pa da boš med nastopom bral.
* Govorni nastop naj bo razločen, dovolj glasen in primerno hiter, v knjižnem jeziku.
* Povedi morajo biti razumljive, primerno bogate, samo besedilo mora biti logično povezano.
* Med govornim nastopom uporabljaj tudi plakat oz. PP in nam poskušaj pokazati kakšno fotografijo, ki si jo dodal, …..